**Bătrânul râu**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bătrânul râu, curge fâșie

Printre câmpii, și munți, și dealuri,

Multe-a văzut și multe știe,

Dar le păstrează-ascunse-n valuri.

A fost întâi o picătură,

De ploaie scursă pe-un tăpșan,

S-a adunat ca viitură,

Cu mii de soațe-ntr-un noian.

Prin piatră seacă și arzândă,

Prin arșița deșertului,

El a scăpat plătind dobândă

Verdeața vie malului.

Învolburat ca un coșmar,

Al picăturilor primare,

Se scurge într-un estuar

Și moare liniștit în mare.

Asemeni lui, multe-am trăit în astă tură,

A vieții trecătoare pe pământ,

Da’-s liniștit, fiindcă o picătură,

Din mare-mi va ajunge pe mormănt!